title: 69/63/EEZ: Direktiva Vijeća od 18. veljače 1969. o izmjeni Direktive Vijeća od 14. lipnja 1966. o stavljanju na tržište sjemena krmnog bilja

text:
               03/Sv. 65

               HR

               Službeni list Europske unije

               3

         31969L0063

               L 048/8

               SLUŽBENI LIST EUROPSKE UNIJE

         DIREKTIVA VIJEĆA
   od 18. veljače 1969.
   o izmjeni Direktive Vijeća od 14. lipnja 1966. o stavljanju na tržište sjemena krmnog bilja
   (69/63/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegove članke 43. i 100.,
   uzimajući u obzir prijedlog Komisije;
   uzimajući u obzir mišljenje Skupštine (1);
   uzimajući u obzir mišljenje Gospodarskog i socijalnog odbora;
   budući da je potrebno izmijeniti određene odredbe Direktive Vijeća od 14. lipnja 1966. (2) o stavljanju na tržište sjemena krmnog bilja;
   budući da je potrebno proširiti privremene mjere i odobriti uporabu sjemena generacija koja prethode osnovnom sjemenu;
   budući da je potrebno uključiti nove vrste sjemena krmnog bilja u Direktivu i odrediti minimalne zahtjeve za njih;
   budući da, ako se određene vrste sjemena uobičajeno ne razmnožavaju ili ne stavljaju na tržište na državnom području države članice, potrebno je predvidjeti oslobađanje te države od obveze primjene te Direktive u pogledu predmetnih vrsta, prema postupku Stalnog odbora za sjeme i reprodukcijski materijal u poljoprivredi, hortikulturi i šumarstvu;
   budući da je, u pogledu komercijalnog sjemena, potrebno smanjiti određene zahtjeve u vezi s označivanjem etikete, a boju etikete trebalo bi izmijeniti,
   DONIJELO JE OVU DIREKTIVU:
   Članak 1.
   Direktiva Vijeća od 14. lipnja 1966. o stavljanju na tržište sjemena krmnog bilja mijenja se kako je propisano u sljedećim člancima.
   Članak 2.
   Engleski tekst ne zahtijeva izmjenu izvršenu ovim člankom.
   Članak 3.
   1.   Članak 2. postaje članak 2. stavak 1.
   2.   Tekst članka 2. stavka 1. točke A podtočke (b) zamjenjuje se sljedećim tekstom:

                              „(b)

                              Leguminosae

                     Leguminoze

                     Hedysarum coronarium L.

                  Slatkovina

                     Lotus corniculatus L.

                  Smiljkita roškasta

                     Lupinus spec. except Lupinus perennis L.

                  Lupina osim trajne lupine

                     Medicago lupulina L.

                  Dunjica, hmeljasta lucerna

                     Medicago sativa L.

                  Lucerna

                     Medicago varia Martyn

                  Bastardna lucerna

                     Onobrychis sativa Lam.

                  Esparzeta

                     Pisum arvense L.

                  Stočni grašak

                     Trifolium alexandrinum L.

                  Aleksandrijska djetelina

                     Trifolium hybridum L.

                  Švedska djetelina

                     Trifolium incarnatum L.

                  Inkarnatka

                     Trifolium pratense L.

                  Crvena djetelina

                     Trifolium repens L.

                  Bijela djetelina

                     Trifolium resupinatum L.

                  Perzijska djetelina

                     Trigonella foenumgraecum L.

                  Piskavica

                     Vicia spec. except Vicia faba major L.

                  Grahorice osim stočnog boba.”

   3.   Članku 2. stavku 1. točki (A) dodaje se sljedeći stavak (c):

                              „(c)

                              Ostale vrste

                     Brassica napus L. var. napobrassica (L.) Peterm.

                  Stočna koraba

                     Brassica oleracea L. convar. acephala (DC)

                  Stočni kelj

                     Raphanus sativus L. ssp. oleifera (DC) Metzg.

                  Uljana rotkva.”

   4.   Tekst članka 2. stavka 1. točke (C) podtočke (a) zamjenjuje se sljedećim:

               „(a)

               koje izravno potječe od osnovnog sjemena ili certificiranog sjemena ili, ako uzgajivač tako zahtijeva, od sjemena generacije koja prethodi osnovnom sjemenu za koje je službenim pregledom ustanovljeno da ispunjava uvjete utvrđene u Prilozima I. i II. za osnovno sjeme;”

         5.   Sljedeći stavci 2. i 3. dodaju se članku 2.:

      „2.   Države članice mogu, tijekom prijelaznog razdoblja od najviše četiri godine nakon stupanja na snagu zakona, uredaba i upravnih odredaba potrebnih za usklađivanje s ovom Direktivom i odstupajući od stavka 1. točke (C), potvrditi sjeme kao certificirano sjeme ako izravno potječe od službeno kontroliranog sjemena u državi članici u okviru sustava koji je aktivan u tom trenutku i koje pruža jednaka jamstva kao sjeme certificirano kao osnovno sjeme ili certificirano sjeme u skladu s načelima ove Direktive.
      3.   To ne utječe na pravo država članica kojim mogu propisati da sjeme vrste Brasica rapa var. rapa (L.) Thell podliježe odredbama ove Direktive.”

   Članak 4.
   Tekst članka 3. stavka 1. zamjenjuje se sljedećim:

      „1.   Države članice predviđaju da sjeme vrsta:

                     Brassica napus L. var. Naprobrassica (L.) Peterm.

                     Brassica oleracea L. convar. acephala (DC)

                     Dactylis glomerata L.

                     Festuca arundinacea Schreb.

                     Festuca pratensis Huds.

                     Festuca rubra L.

                     Lolium spec.

                     Phleum pratense L.

                     Medicago sativa L.

                     Medicago varia Martyn

                     Pisum arvense L.

                     Raphanus sativus L. ssp. oleifera (DC) Metzg.

                     Trifolium repens L.

                  i, od 1. srpnja 1971., sjeme Trifolium pratense L. ne smiju biti stavljeni na tržište osim ako nisu službeno potvrđeni kao „osnovno sjeme” ili „certificirano sjeme” i osim ako ne ispunjavaju uvjete utvrđene u Prilogu II.”

   Članak 5.
   U članku 8., riječ „pošiljke” zamjenjuje se riječju „serija”.
   Članak 6.
   Tekst članka 9. stavka 2. zamjenjuje se sljedećim:

      „2.   Pakiranja koja su bila službeno zapečaćena ne smiju se ponovno pečatiti, bilo jednom, bilo više puta, osim službeno. Ako su pakiranja ponovno zapečaćena, to mora biti naznačeno na etiketi predviđenoj u članku 10. stavku 1. zajedno s datumom ponovnog pečaćenja i nazivom nadležnog tijela.”

   Članak 7.
   1.   U članku 10. stavku 1. točki (a), riječ „tamno žuta” zamjenjuje riječju „smeđa”.
   2.   Tekst članka 10. stavka 1. točke (b) zamjenjuje se sljedećim:

               „(b)

               sadrže službeni dokument, iste boje kao i etiketa, koji pruža iste informacije kao one zahtijevane za etiketu u Prilogu IV. dijelu A točki (a) podtočkama 3., 4. i 5. i, u slučaju komercijalnoga sjemena, podatke zahtijevane u Prilogu IV. točki (b) podtočkama 2., 4. i 5.; ovaj dokument nije potreban ako su podaci tiskani neizbrisivom tintom na pakiranju.”

         Članak 8.
   Sljedeći tekst zamjenjuje članak 15.:

      „Članak 15.
      1.   Države članice predviđaju da sjeme krmnog bilja koje je proizvedeno izravno od osnovnog sjemena certificiranog u jednoj državi članici i požnjevenog u drugoj državi članici ili u trećoj zemlji može biti certificirano u državi koja je proizvela osnovno sjeme ako je to sjeme bilo podvrgnuto pregledu usjeva u polju koji zadovoljava uvjete utvrđene u Prilogu I. i ako je službeni pregled pokazao da su ispunjeni uvjeti utvrđeni u Prilogu II. za certificirano sjeme.
      2.   Stavak 1. primjenjuje se na sličan način za certificiranje certificiranog sjemena proizvedenog izravno od generacije koja prethodi osnovnom sjemenu koje može ispunjavati i za koje je službenim pregledom ustanovljeno da ispunjava uvjete utvrđene u Prilozima I. i II. za osnovno sjeme.”

   Članak 9.
   Datum naveden u zadnjoj rečenici članka 16. stavka 2. zamjenjuje se datumom „1. srpnja 1970.”
   Članak 10.
   U članku 20. stavku 1., nakon riječi „godišnja naknadna kontrola uzoraka sjemena” umeću se riječi „osnovnog sjemena”.
   Članak 11.
   Dodaje se sljedeći članak 23.a:

      „Članak 23.a
      Na zahtjev države članice koji će se rješavati kako je predviđeno u članku 21., država članica može biti potpuno ili djelomično oslobođena od obveze primjene ove Direktive u pogledu određenih vrsta sjemena ako se te vrste sjemena uobičajeno ne razmnožavaju ili ne stavljaju na tržište na njenom državnom teritoriju.”

   Članak 12.
   1.   Prilogu I. dodaje se sljedeća točka 4.a:

                  „4.a

                  U slučaju vrsta Brassica, najmanja udaljenost od susjednih usjeva drugih sorti ili podvrsta iznosi:

                              400 m za osnovno sjeme

                              200 m za certificirano sjeme

                        Ove se udaljenosti mogu zanemariti ako postoji dovoljna zaštita od neželjenog stranog oprašivanja.”

   2.   U Prilogu I. točki 5., riječi „za unakrsno oplodne vrste” zamjenjuju se riječima „za ostale unakrsno oplodne vrste”.
   Članak 13.
   1.   Tekst Priloga II. dijela I. stavka 3. točke (A) podtočke (b) zamjenjuje se sljedećim:

                  „Vrste

                  Najmanja analitička čistoća
                  (% po masi)

                  Najveći sadržaj sjemena korova
                  (% po masi)

                  Najmanja klijavost
                  (% čistog sjemena)

                  Najveći sadržaj tvrdog sjemena
                  (% čistog sjemena)

                              (b)

                              Leguminoze

                     Hedysarum coronarium L.

                  95

                  0·1

                  75

                  25

                     Lotus corniculatus L.

                  95

                  0·8

                  75

                  40

                     Lupinus spec.

                  97

                  0·2

                  80

                  20

                     Medicago lupulina L.

                  97

                  0·8

                  80

                  20

                     Medicago sativa L.

                  97

                  0·5

                  80

                  40

                     Medicago varia Martyn

                  97

                  0·5

                  80

                  40

                     Onobrychis sativa L.

                  95

                  1·5

                  75

                  20

                     Pisum arvense L.

                  97

                  0·1

                  80

                  —

                     Trifolium alexandrinum L.

                  97

                  0·5

                  80

                  20

                     Trifolium hybridum L.

                  97

                  0·5

                  80

                  20

                     Trifolium incarnatum L.

                  97

                  0·5

                  80

                  20

                     Trifolium pratense L.

                  97

                  0·5

                  80

                  20

                     Trifolium repens var. giganteum

                  97

                  0·5

                  80

                  40

                     Trifolium repens L.

                  97

                  0·8

                  80

                  20

                     Trifolium resupinatum L.

                  97

                  0·5

                  80

                  20

                     Trigonella foenum graecum L.

                  95

                  0·1

                  80

                  —

                     Vicia faba

                  97

                  0·1

                  85

                  20

                     Vicia al. spec.

                  97

                  0·5

                  85

                  20”

   2.   Prilogu II. dijelu I. stavku 3. točki (A) podtočki (c) dodaje se sljedeće:

                  „Vrste

                  Najmanja analitička čistoća
                  (% po masi)

                  Najveći sadržaj sjemena korova
                  (% po masi)

                  Najmanja klijavost
                  (% čistog sjemena)

                  Najveći sadržaj tvrdog sjemena
                  (% čistog sjemena)

                              (c)

                              Ostale vrste

                  Vrste Brassica

                  98

                  0·5

                  80

                  —

                     Raphanus sativus L. ssp. oleifera (DC) Metzg.

                  95

                  0·5

                  80

                  —”

   3.   Tekst Priloga II. dijela III. stavka 2. zamjenjuje se sljedećim:

      2.   U slučaju Poa annua L., prisutnost od 10 % drugih vrsta sjemena Poa ne smatra se nečistoćom. U slučaju ostalih vrsta Poa, prisutnost od 3 % sjemena drugih vrsta Poa ne smatra se nečistoćom.”

   Članak 14.
   1.   Tekst Priloga IV. dijela A točke (a) podtočaka 1. i 2. zamjenjuje se sljedećim tekstom:

               „1.

               ‚Pravila i standardi EEZ-a’

               2.

               Certifikacijsko tijelo i država članica ili njihovi inicijali.”

         2.   Tekst Priloga IV. dijela A točke (b) zamjenjuje se sljedećim:

               „(b)

               Za komercijalno sjeme:

                           1.

                           ‚Pravila i standardi EEZ-a’

                           2.

                           ‚Komercijalno sjeme (nije certificirano s obzirom na sortu)’

                           3.

                           Certifikacijsko tijelo i država članica ili njihovi inicijali

                           4.

                           Referentni broj serije

                           5.

                           Vrsta (3)

                           6.

                           Područje proizvodnje

                           7.

                           Deklarirana neto ili bruto masa.”

         3.   Međutim, etikete koje pružaju podatke zahtijevane prema Prilogu IV. dijelu A točki (a) podtočki 1. i točki (b) Direktive Vijeća od 14. lipnja 1966. o stavljanju na tržište sjemena krmnog bilja mogu se koristiti najkasnije do 30. lipnja 1970.
   Članak 15.
   Države članice najkasnije do 1. srpnja 1969. donose zakone i ostale propise potrebne za usklađivanje s ovom Direktivom. One o tome odmah obavješćuju Komisiju.
   Članak 16.
   Ova je Direktiva upućena državama članicama.

      Sastavljeno u Bruxellesu 18. veljače 1969.

            Za Vijeće

            Predsjednik

         J. P. BUCHLER

      (1)  SL C 108, 19.10.1968., str. 30.

      (2)  SL 125, 11.7.1966., str. 2298/66.

      (3)  U slučaju lupina navesti radi li se o gorkoj ili slatkoj lupini.


title: Direktiva Komisije 2007/29/EZ od 30. svibnja 2007. o izmjeni Direktive 96/8/EZ u pogledu označivanja, reklamiranja ili prezentiranja hrane namijenjene smanjenju tjelesne mase pri energetski ograničenim dijetama  Tekst značajan za EGP

text:
               13/Sv. 56

               HR

               Službeni list Europske unije

               102

         32007L0029

               L 139/22

               SLUŽBENI LIST EUROPSKE UNIJE

         DIREKTIVA KOMISIJE 2007/29/EZ
   od 30. svibnja 2007.
   o izmjeni Direktive 96/8/EZ u pogledu označivanja, reklamiranja ili prezentiranja hrane namijenjene smanjenju tjelesne mase pri energetski ograničenim dijetama
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/398/EEZ od 3. svibnja 1989. o usklađivanju zakonodavstava država članica u odnosu na hranu namijenjenu za posebne prehrambene potrebe (1), a posebno njezin članak 4. stavak 1.,
   budući da:

               (1)

               Uredba (EZ) br. 1924/2006 Europskog parlamenta i Vijeća od 20. prosinca 2006. o prehrambenim i zdravstvenim tvrdnjama koje se navode na hrani (2) primjenjuje se od 1. srpnja 2007. Uredba se odnosi na hranu namijenjenu upotrebi pri energetski ograničenim dijetama za smanjenje tjelesne mase, ali se njome ne dovode u pitanje posebna pravila Direktive Komisije 96/8/EZ od 26. veljače 1996. o hrani namijenjenoj smanjenju tjelesne mase pri energetski ograničenim dijetama (3).

               (2)

               Direktivom 96/8/EZ predviđa se da se kod označivanja, reklamiranja i prezentiranja proizvoda obuhvaćenih tom Direktivom ne smije navoditi stopa ili količina izgubljene tjelesne mase kao rezultat njihove upotrebe ili smanjenje osjećaja gladi i povećanje osjećaja sitosti.

               (3)

               Člankom 13. stavkom 1. točkom (c) Uredbe (EZ) br. 1924/2006 dopušta se, pod određenim uvjetima, korištenje na hrani zdravstvenih tvrdnji koje opisuju ili upućuju posebno na smanjenje osjećaja gladi ili povećanje osjećaja sitosti.

               (4)

               Dopuštanjem tvrdnji koje navode smanjenje osjećaja gladi ili povećanje osjećaja sitosti, pod uvjetom da su takve tvrdnje utemeljene na općeprihvaćenim znanstvenim dokazima te da ih prosječni potrošač dobro razumije, odražava se razvoj opsega i svojstava proizvoda.

               (5)

               Ovakvo je prosuđivanje tim značajnije za proizvode namijenjene korištenju pri energetski ograničenim dijetama za smanjenje tjelesne mase. Stoga korištenje takvih tvrdnji više ne treba zabranjivati pod uvjetom da su ispunjeni uvjeti utvrđeni u članku 13. stavku 1. Uredbe 1924/2006/EZ.

               (6)

               Mjere predviđene ovom Direktivom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU DIREKTIVU:
   Članak 1.
   U članku 5. Direktive 96/8/EZ, stavak 3. zamjenjuje se sljedećim:

      „3.   Kod označivanja, reklamiranja i prezentiranja dotičnih proizvoda ne smije se navoditi stopa ili količina izgubljene tjelesne mase kao rezultat njihove upotrebe.”

   Članak 2.
   Prenošenje
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 30. studenoga 2007. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
   One primjenjuju te odredbe od 1. srpnja 2007.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 30. svibnja 2007.

            Za Komisiju

         Markos KYPRIANOU

            Član Komisije

      (1)  SL L 186, 30.6.1989., str. 27. Direktiva kako je zadnje izmijenjena Uredbom (EZ) br. 1882/2003 Europskog parlamenta i Vijeća (SL L 284, 31.10.2003., str. 1.).

      (2)  SL L 404, 30.12.2006., str. 9. Uredba kako je ispravljena u SL L 12, 8.1.2007., str. 3.

      (3)  SL L 55, 6.3.1996., str. 22.


title: Direktiva Vijeća 2006/99/EZ od 20. studenoga 2006. o prilagođavanju određenih direktiva u području prava trgovačkih društava radi pristupanja Bugarske i Rumunjske

text:
               17/Sv. 002

               HR

               Službeni list Europske unije

               100

         32006L0099

               L 363/137

               SLUŽBENI LIST EUROPSKE UNIJE

               20.11.2006.

      DIREKTIVA VIJEĆA 2006/99/EZ
   od 20. studenoga 2006.
   o prilagođavanju određenih direktiva u području prava trgovačkih društava radi pristupanja Bugarske i Rumunjske
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Ugovor o pristupanju Bugarske i Rumunjske (1), a posebno njegov članak 4. stavak 3.,
   uzimajući u obzir Akt o pristupanju Bugarske i Rumunjske, a posebno njegov članak 56.,
   uzimajući u obzir prijedlog Komisije,
   budući da:

               (1)

               U skladu s člankom 56. Akta o pristupanju, ako akti institucija ostaju valjani nakon 1. siječnja 2007. i zahtijevaju prilagodbu zbog pristupanja i ako nužne prilagodbe nisu predviđene u Aktu o pristupanju ili njegovim prilozima, Vijeće mora donijeti nužne akte, osim ako je izvorni akt donijela Komisija.

               (2)

               Završni akt Konferencije na kojoj je izrađen Ugovor o pristupanju istaknuo je da su visoke ugovorne stranke postigle politički sporazum o nizu prilagodbi akata koje su donijele institucije zbog pristupanja i pozvao je Vijeće i Komisiju da donesu te prilagodbe prije pristupanja, dovršene i ažurirane ako je potrebno kako bi se uzela u obzir evolucija prava Unije.

               (3)

               Direktive 68/151/EEZ (2), 77/91/EEZ (3), 78/660/EEZ (4), 78/855/EEZ (5), 83/349/EEZ (6) i 89/667/EEZ (7) bi trebalo stoga na odgovarajući način izmijeniti,

         DONIJELO JE OVU DIREKTIVU:
   Članak 1.
   Direktive 68/151/EEZ, 77/91/EEZ, 78/660/EEZ, 78/855/EEZ, 83/349/EEZ i 89/667/EEZ mijenjaju se kao u Prilogu.
   Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije prije pristupanja Bugarske i Rumunjske Europskoj uniji. One Komisiji dostavljaju tekst tih odredaba zajedno s usporednim prikazom između tih odredaba i ove Direktive.
   Kad države članice donose ove odredbe, one prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu ovisno o i na dan stupanja na snagu Ugovora o pristupanju Bugarske i Rumunjske.
   Članak 4.
   Ova je Direktiva upućena državama članicama.

      Sastavljeno u Bruxellesu 20. studenoga 2006.

            Za Vijeće

            Predsjednik

         J. KORKEAOJA

      (1)  SL L 157, 21.6.2005., str. 11.

      (2)  SL L 65, 14.3.1968., str. 8.

      (3)  SL L 26, 31.1.1977., str. 1.

      (4)  SL L 222, 14.8.1978., str. 11.

      (5)  SL L 295, 20.10.1978., str. 36.

      (6)  SL L 193, 18.7.1983., str. 1.

      (7)  SL L 395, 30.12.1989., str. 40.
   PRILOG
   PRAVO TRGOVAČKIH DRUŠTAVA
   A.   PRAVO TRGOVAČKIH DRUŠTAVA
   1.   31968 L 0151: Prva direktiva Vijeća 68/151/EEZ od 9. ožujka 1968. o usklađivanju zaštitnih mjera koje su radi zaštite interesa njihovih članova i drugih predviđene u državama članicama za društva u smislu članka 58. stavka 2. Ugovora, a s ciljem izjednačavanja takvih zaštitnih mjera širom Zajednice (
   SL L 65, 14.3.1968., str. 8
   .), kako je izmijenjena:

               —

               11972 B: Aktom o uvjetima pristupanja i prilagodbama Ugovora – Pristupanje Kraljevine Danske, Irske i Ujedinjene Kraljevine (SL L 73, 27.3.1972., str. 14.),

               —

               11979 H: Aktom o uvjetima pristupanja i prilagodbama Ugovora – Pristupanje Helenske Republike (SL L 291, 19.11.1979., str. 17.),

               —

               11985 I: Aktom o uvjetima pristupanja i prilagodbama Ugovora – Pristupanje Kraljevine Španjolske i Portugalske Republike (SL L 302, 15.11.1985., str. 23.),

               —

               11994 N: Aktom o uvjetima pristupanja i prilagodbama Ugovora – Pristupanje Republike Austrije, Republike Finske i Kraljevine Švedske (SL C 241, 29.8.1994., str. 21.),

               —

               12003 T: Aktom o uvjetima pristupanja i prilagodbama Ugovora – Pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike (SL L 236, 23.9.2003., str. 33.),

               —

               32003 L 0058: Direktivom 2003/58/EZ Europskog parlamenta i Vijeća od 15.7.2003. (SL L 221, 4.9.2003., str. 13.).

         Članku 1. dodaje se sljedeće:

                  „—

                  u Bugarskoj
                  акционерно дружество, дружество с ограничена отговорност, командитно дружество с акции;

                  —

                  u Rumunjskoj
                  societate pe acțiuni, societate cu răspundere limitată, societate în comandită pe acțiuni”.

   2.   31977 L 0091: Druga Direktiva Vijeća 77/91/EEZ od 13. prosinca 1976. o koordinaciji zaštitnih mehanizama koje, radi zaštite interesa članica i ostalih, države članice zahtijevaju od društava u smislu članka 58. stavka 2. Ugovora, s obzirom na osnivanje dioničkih društava i održavanje i promjenu njihovog kapitala, a s ciljem ujednačavanja tih zaštitnih mehanizama (SL L 26, 31.1.1977., str. 1.), kako je izmijenjena:
   11979 H: Aktom o uvjetima pristupanja i prilagodbama Ugovora – Pristupanje Helenske Republike (SL L 291, 19.11.1979., str. 17.),
   11985 I: Aktom o uvjetima pristupanja i prilagodbama Ugovora – Pristupanje Kraljevine Španjolske i Portugalske Republike (SL L 302, 15.11.1985., str. 23.),
   31992 L 0101: Direktivom Vijeća 92/101/EEZ od 23.11.1992. (SL L 347, 28.11.1992., str. 64.),
   11994 N: Aktom o uvjetima pristupanja i prilagodbama Ugovora – Pristupanje Republike Austrije, Republike Finske i Kraljevine Švedske (SL C 241, 29.8.1994., str. 21.),
   12003 T: Aktom o uvjetima pristupanja i prilagodbama Ugovora – Pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike (SL L 236, 23.9.2003., str. 33.).
   Sljedeće se dodaje stavku 1. članka 1.:

                  „—

                  u Bugarskoj:
                  акционерно дружество;

                  —

                  u Rumunjskoj:
                  societate pe acțiuni”.

   3.   31978 L 0855: Treća direktiva Vijeća 78/855/EEZ od 9. listopada 1978. koja se temelji na članku 54. stavku 3. točki (g) Ugovora, a odnosi se na spajanje javnih društava s ograničenom odgovornošću, (SL L 295, 20.10.1978., str. 36.) kako je izmijenjena:
   11979 H: Aktom o uvjetima pristupanja i prilagodbama Ugovora – Pristupanje Helenske Republike (SL L 291, 19.11.1979., str. 17.),
   11985 I: Aktom o uvjetima pristupanja i prilagodbama Ugovora – Pristupanje Kraljevine Španjolske i Portugalske Republike (SL L 302, 15.11.1985., str. 23.),
   11994 N: Aktom o uvjetima pristupanja i prilagodbama Ugovora – Pristupanje Republike Austrije, Republike Finske i Kraljevine Švedske (SL C 241, 29.8.1994., str. 21.),
   12003 T: Aktom o uvjetima pristupanja i prilagodbama Ugovora – Pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike (SL L 236, 23.9.2003., str. 33.).
   Sljedeće se dodaje stavku 1. članka 1.:
   акционерно дружество;
   societate pe acțiuni”.
   4.   31989 L 0667: Dvanaesta direktiva Vijeća o pravu poduzeća 89/667/EEZ od 21. prosinca 1989. o društvima s ograničenom odgovornošću samo s jednim članom (SL L 395, 30.12.1989., str. 40.), kako je izmijenjena:
   11994 N: Aktom o uvjetima pristupanja i prilagodbama Ugovora – Pristupanje Republike Austrije, Republike Finske i Kraljevine Švedske (SL C 241, 29.8.1994., str. 21.),
   12003 T: Aktom o uvjetima pristupanja i prilagodbama Ugovora – Pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike (SL L 236, 23.9.2003., str. 33.).
   Sljedeće se dodaje članku 1.:
   дружество с ограничена отговорност, акционерно дружество;
   societate cu răspundere limitată”.
   B.   RAČUNOVODSTVENI STANDARDI
   1.   31978 L 0660: Četvrta direktiva Vijeća 78/660/EEZ od 25. srpnja 1978. na temelju članka 54. stavka 3. točke (g) Ugovora o godišnjim financijskim izvještajima za određene vrste poduzeća, kako je izmijenjena:
   11979 H: Aktom o uvjetima pristupanja i prilagodbama Ugovora – Pristupanje Helenske Republike (SL L 291, 19.11.1979., str. 17.),
   31983 L 0349: Sedmom direktivom Vijeća 83/349/EEZ od 13.6.1983. (SL L 193, 18.7.1983., str. 1.),
   31984 L 0569: Direktiva Vijeća 84/569/EEZ od 27.11.1984. (SL L 314, 4.12.1984., str. 28.),
   11985 I: Aktom o uvjetima pristupanja i prilagodbama Ugovora – Pristupanje Kraljevine Španjolske i Portugalske Republike (SL L 302, 15.11.1985., str. 23.),
   31989 L 0666: Jedanaestom direktivom Vijeća 89/666/EEZ od 21.12.1989. (SL L 395, 30.12.1989., str. 36.),
   31990 L 0604: Direktivom Vijeća 90/604/EEZ od 8.11.1990. (SL L 317, 16.11.1990., str. 57.),
   31990 L 0605: Direktivom Vijeća 90/605/EEZ od 8.11.1990. (SL L 317, 16.11.1990., str. 60.),
   31994 L 0008: Direktivom Vijeća 94/8/EZ od 21.3.1994. (SL L 82, 25.3.1994., str. 33.),
   11994 N: Aktom o uvjetima pristupanja i prilagodbama Ugovora – Pristupanje Republike Austrije, Republike Finske i Kraljevine Švedske (SL C 241, 29.8.1994., str. 21.),
   31999 L 0060 Direktivom Vijeća 1999/60/EZ od 17.6.1999. (SL L 162, 26.6.1999., str. 65.),
   32001 L 0065: Direktivom 2001/65/EZ Europskog parlamenta i Vijeća od 27.9.2001. (SL L 283, 27.10.2001., str. 28.),
   12003 T: Aktom o uvjetima pristupanja i prilagodbama Ugovora – Pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike (SL L 236, 23.9.2003., str. 33.).
   32003 L 0038 Direktivom Vijeća 2003/38/EZ od 13.5.2003. (SL L 120, 15.5.2003., str. 22.),
   32003 L 0051: Direktivom 2003/51/EZ Europskog parlamenta i Vijeća od 18.6.2003. (SL L 178, 17.7.2003., str. 16.),
   32006 L 0043: Direktivom 2006/43/EZ Europskog parlamenta i Vijeća od 17.5.2006. (SL L 157, 9.6.2006., str. 87.),
   32006 L 0046: Direktivom 2006/46/EZ Europskog parlamenta i Vijeća od 14.6.2006. (SL L 224, 16.8.2006., str. 1.).

               „—

               u Bugarskoj:
               акционерно дружество, дружество с ограничена отговорност, командитно дружество с акции;

               —

               u Rumunjskoj:
               societate pe acțiuni, societate cu răspundere limitată, societate în comandită pe acțiuni”.

               „—

                           (z)

                              u Bugarskoj:

                           събирателно дружество, командитно дружество;

               —

                           (aa)

                              u Rumunjskoj:

                           asocietate în nume colectiv, societate în comandită simplă”.

         2.   31983 L 0349: Sedma direktiva Vijeća 83/349/EEZ od 13. lipnja 1983. na temelju članka 54. stavka 3. točke (g) Ugovora o konsolidiranim obračunima (SL L 193, 18.7.1983., str. 1.), kako je izmijenjena:
   11985 I: Aktom o uvjetima pristupanja i prilagodbama Ugovora – Pristupanje Kraljevine Španjolske i Portugalske Republike (SL L 302, 15.11.1985., str. 23.),
   31989 L 0666: Jedanaestom direktivom Vijeća 89/666/EEZ od 21.12.1989. (SL L 395, 30.12.1989., str. 36.),
   31990 L 0604: Direktivom Vijeća 90/604/EEZ od 8.11.1990. (SL L 317, 16.11.1990., str. 57.),
   31990 L 0605: Direktivom Vijeća 90/605/EEZ od 8.11.1990. (SL L 317, 16.11.1990., str. 60.),
   11994 N: Aktom o uvjetima pristupanja i prilagodbama Ugovora – Pristupanje Republike Austrije, Republike Finske i Kraljevine Švedske (SL C 241, 29.8.1994., str. 21.),
   32001 L 0065: Direktivom 2001/65/EZ Europskog parlamenta i Vijeća od 27.9.2001. (SL L 283, 27.10.2001., str. 28.),
   12003 T: Aktom o uvjetima pristupanja i prilagodbama Ugovora – Pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike (SL L 236, 23.9.2003., str. 33.),
   32003 L 0051: Direktivom 2003/51/EZ Europskog parlamenta i Vijeća od 18.6.2003. (SL L 178, 17.7.2003., str. 16.),
   32006 L 0043: Direktivom 2006/43/EZ Europskog parlamenta i Vijeća od 17.5.2006. (SL L 157, 9.6.2006., str. 87.),
   32006 L 0046: Direktivom 2006/46/EZ Europskog parlamenta i Vijeća od 14.6.2006. (SL L 224, 16.8.2006., str. 1.).
   Sljedeće se dodaje u stavku 1. članka 4.:

      u Bugarskoj:
   акционерно дружество, дружество с ограничена отговорност, командитно дружество с акции

      u Rumunjskoj:

   societate pe acțiuni, societate cu răspundere limitată, societate în comandită pe acțiuni”.


title: Direktiva Komisije 2009/56/EZ od 12. lipnja 2009. o ispravljanju Direktive 2008/126/EZ o izmjeni Direktive 2006/87/EZ Europskog parlamenta i Vijeća o utvrđivanju tehničkih pravila za plovila unutarnje plovidbe, u pogledu datuma prenošenja  Tekst značajan za EGP

text:
               07/Sv. 025

               HR

               Službeni list Europske unije

               64

         32009L0056

               L 150/5

               SLUŽBENI LIST EUROPSKE UNIJE

               12.06.2009.

      DIREKTIVA KOMISIJE 2009/56/EZ
   od 12. lipnja 2009.
   o ispravljanju Direktive 2008/126/EZ o izmjeni Direktive 2006/87/EZ Europskog parlamenta i Vijeća o utvrđivanju tehničkih pravila za plovila unutarnje plovidbe, u pogledu datuma prenošenja
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2006/87/EZ Europskog parlamenta i Vijeća od 12. prosinca 2006. o utvrđivanju tehničkih pravila za plovila unutarnje plovidbe i stavljanju izvan snage Direktive Vijeća 82/714/EEZ (1), a posebno njezin članak 20. stavak 1.,
   budući da:

               (1)

               U skladu s člankom 2. Direktive Komisije 2008/126/EZ od 19. prosinca 2008. o izmjeni Direktive 2006/87/EZ Europskog parlamenta i Vijeća o utvrđivanju tehničkih pravila za plovila unutarnje plovidbe (2), države članice trebaju prenijeti Direktivu 2008/126/EZ, s učinkom od 30. prosinca 2008.

               (2)

               Zbog tehničkih razloga, Direktiva 2008/126/EZ nije bila objavljena u Službenom listu Europske unije prije tog datuma. Stoga bi Direktivu 2008/126/EZ trebalo ispraviti u pogledu datuma prenošenja.

               (3)

               Kako bi se izbjeglo narušavanje tržišnog natjecanja, kao i različitih razina sigurnosti, izmjene Direktive 2006/87/EZ trebalo bi primijeniti što je prije moguće. Nakon objave Direktive 2008/126/EZ 31. siječnja 2009., treba odrediti razuman rok za prenošenje te Direktive.

               (4)

               Mjere predviđene u ovoj Direktivi u skladu su s mišljenjem Odbora iz članka 7. Direktive Vijeća 91/672/EEZ od 16. prosinca 1991. o uzajamnom priznavanju nacionalnih svjedodžbi zapovjednika za prijevoz putnika i robe unutarnjim vodnim putovima (3),

         DONIJELA JE OVU DIREKTIVU:
   Članak 1.
   U prvom stavku članka 2. Direktive 2008/126/EZ, „30. prosinca 2008.” zamjenjuje se s „30. lipnja 2009.”
   Članak 2.
   Ova je Direktiva upućena državama članicama koje imaju unutarnje plovne putove iz članka 1. stavka 1. Direktive 2006/87/EZ.

      Sastavljeno u Bruxellesu 12. lipnja 2009.

            Za Komisiju

         Antonio TAJANI

            Potpredsjednik

      (1)  SL L 389, 30.12.2006., str. 1.

      (2)  SL L 32, 31.1.2009., str. 1.

      (3)  SL L 373, 31.12.1991., str. 29.


title: Direktiva Komisije 2009/131/EZ od 16. listopada 2009. o izmjeni Priloga VII. Direktivi 2008/57/EZ Europskog parlamenta i Vijeća o interoperabilnosti željezničkog sustava unutar Zajednice  Tekst značajan za EGP

text:
               13/Sv. 032

               HR

               Službeni list Europske unije

               103

         32009L0131

               L 273/12

               SLUŽBENI LIST EUROPSKE UNIJE

               16.10.2009.

      DIREKTIVA KOMISIJE 2009/131/EZ
   od 16. listopada 2009.
   o izmjeni Priloga VII. Direktivi 2008/57/EZ Europskog parlamenta i Vijeća o interoperabilnosti željezničkog sustava unutar Zajednice
   (Tekst značajan za EGP)
   KOMISIJA EUROPSKIH ZAJEDNICA
   uzimajući u obzir Ugovor o osnivanju Europske zajednice,
   uzimajući u obzir Direktivu 2008/57/EZ Europskog parlamenta i Vijeća od 17. lipnja 2008. o interoperabilnosti željezničkog sustava unutar Zajednice (1), a posebno njezin članak 27. stavak 4.,
   uzimajući u obzir preporuku Agencije br. ERA/REC/XA/01-2009 od 17. travnja 2009.,
   budući da:

               (1)

               Člankom 9.b stavkom 2. Uredbe (EZ) br. 881/2004 Europskog parlamenta i Vijeća (2) zahtijeva se da Europska agencija za željeznice (dalje u tekstu: Agencija) do 19. siječnja 2009. ponovno pregleda popis parametara iz odjeljka 1. Priloga VII. Direktivi 2008/57/EZ i predloži Komisiji odgovarajuće preporuke.

               (2)

               Kako sadašnji odjeljak 1. Priloga VII. Direktivi 2008/57/EZ sadrži stavke koje nisu parametri vozila, potrebno ih je ukloniti.

               (3)

               Odjeljak 1. navedenog Priloga također sadrži parametre koji se prvenstveno odnose samo na podsustav željezničkih vozila. Važno je da su svi parametri vozila, koji se moraju pregledati u vezi s odobrenjem za uporabu vozila i razvrstavanje nacionalnih propisa, obuhvaćeni popisom parametara. Stoga je potrebno uključiti parametre drugih podsustava, koji su dio vozila.

               (4)

               Direktivu 2008/57/EZ treba stoga na odgovarajući način izmijeniti.

               (5)

               Mjere predviđene ovom Direktivom u skladu su s mišljenjem Odbora osnovanog u skladu s člankom 29. stavkom 1. Direktive 2008/57/EZ,

         DONIJELA JE OVU DIREKTIVU:
   Članak 1.
   Odjeljak 1. Priloga VII. Direktivi 2008/57/EZ zamjenjuje se tekstom iz Priloga ovoj Direktivi.
   Članak 2.
   Države članice donose zakone i druge propise potrebne za usklađivanje s ovom Direktivom do 19. srpnja 2010. One o tome odmah obavješćuju Komisiju.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 16. listopada 2009.

            Za Komisiju

         Antoni TAJANI

            Potpredsjednik

      (1)  SL L 191, 18.7.2008., str. 1.

      (2)  SL L 164, 30.4.2004., str. 1.
   PRILOG

      „1.   Popis parametara

                  1.1.

                  Opća dokumentacija
                  Opća dokumentacija (uključujući opis novog, obnovljenog ili nadograđenog vozila, njegovu planiranu uporabu te podatke o konstrukciji, popravcima, djelovanju i održavanju, tehničku dokumentaciju itd.).

                  1.2.

                  Konstrukcija i mehanički dijelovi
                  Mehanička cjelovitost i sučelja među vozilima (uključujući vučne naprave i odbojnike, prolaze), snaga konstrukcije vozila i opreme (npr. sjedala), opterećenje, pasivna sigurnost (uključujući vanjsku i unutarnju sigurnost pri sudaru).

                  1.3.

                  Međusobni utjecaji u sustavu kolosijeka i svijetli profil
                  Mehanička sučelja s infrastrukturom (uključujući statičko i dinamičko djelovanje vozila, dopuštena odstupanja i uklapanja, širinu kolosijeka, podvozje itd.).

                  1.4.

                  Sustav kočenja
                  Stavke povezane s kočenjem (uključujući zaštitu pri klizanju kotača, nadzor nad kočenjem i učinkovitost kočenja pri djelovanju, kočenje u hitnom slučaju i parkiranju).

                  1.5.

                  Stavke koje se odnose na putnike
                  Oprema koju koriste putnici i okoliš putnika (uključujući prozore i vrata, zahtjeve za osobe sa smanjenom pokretljivošću itd.).

                  1.6.

                  Uvjeti okoliša i aerodinamički učinci
                  Utjecaj okoliša na vozilo i učinak vozila na okoliš (uključujući aerodinamičke uvjete i sučelja između vozila i dijelova uz prugu u željezničkom sustavu s jedne strane te sučelja s vanjskim okolišem s druge strane).

                  1.7.

                  Vanjska upozorenja, označivanje, djelovanje i zahtjevi u pogledu cjelovitosti programske opreme
                  Vanjska upozorenja, označivanje, djelovanje i cjelovitost programske opreme, npr. funkcije povezane sa sigurnošću i s utjecajem na ponašanje vlaka, uključujući i zbirni električni vod vlaka.

                  1.8.

                  Sustavi napajanja električnom energijom na vozilu i sustavi nadzora vozila
                  Sustavi pogona, napajanja električnom energijom na vozilu i nadzor vozila te sučelje vozila s infrastrukturom za napajanje električnom energijom i svi drugi aspekti elektromagnetske usklađenosti.

                  1.9.

                  Zaposleno osoblje, sučelja i okoliš
                  Oprema na vozilu, sučelja, radni uvjeti zaposlenih i njihov okoliš (uključujući kabine strojovođe, sučelje strojovođa-stroj).

                  1.10.

                  Sigurnost od požara i evakuacija

                  1.11.

                  Održavanje
                  Oprema na vozilima i sučelja za održavanje.

                  1.12.

                  Nadzor, upravljanje i signalizacija na vozilu
                  Sva oprema na vozilu koja je potrebna za osiguravanje sigurnosti te upravljanje i nadzor vožnje vlakova kojima je dozvoljena vožnja u mreži i utjecaj na dijelove uz prugu u željezničkom sustavu.

                  1.13.

                  Posebni operativni zahtjevi
                  Posebni operativni zahtjevi za vozila (uključujući smanjeno prometovanje, popravke vozila itd.).

                  1.14.

                  Stavke u vezi s teretom
                  Posebni zahtjevi u pogledu tereta i okoliša (uključujući opremu koja se posebno zahtijeva za opasni teret).

            Objašnjenja i primjeri koji su gore dani u kurzivu, informativne su naravi i nisu definicije parametara.”


title: Direktiva 2005/75/EZ Europskog parlamenta i Vijeća od 16. studenoga 2005. o ispravku Direktive 2004/18/EZ o usklađivanju postupaka za sklapanje ugovora o javnim radovima, ugovora o javnoj nabavi robe te ugovora o javnim uslugama

text:
               06/Sv. 9

               HR

               Službeni list Europske unije

               133

         32005L0075

               L 323/55

               SLUŽBENI LIST EUROPSKE UNIJE

         DIREKTIVA 2005/75/EZ EUROPSKOG PARLAMENTA I VIJEĆA
   od 16. studenoga 2005.
   o ispravku Direktive 2004/18/EZ o usklađivanju postupaka za sklapanje ugovora o javnim radovima, ugovora o javnoj nabavi robe te ugovora o javnim uslugama
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 47. stavak 2. i njegove članke 55. i 95.,
   uzimajući u obzir prijedlog Komisije,
   uzimajući u obzir mišljenje Europskoga gospodarskog i socijalnog odbora (1),
   nakon savjetovanja s Odborom regija,
   u skladu s postupkom utvrđenim u članku 251. Ugovora (2),
   budući da:

               (1)

               Prag koji se primjenjuje na ugovore o nekim javnim uslugama subvencioniranim u iznosu većem od 50 % potrebno je uskladiti s pragom koji se primjenjuje na ugovore o uslugama koje sklapaju javni naručitelji koji nisu središnja državna tijela, u skladu s namjenom donošenja Direktive Europskog parlamenta i Vijeća 2004/18/EZ od 31. ožujka 2004. o usklađivanju postupaka za sklapanje ugovora o javnim radovima, ugovora o javnoj nabavi robe te ugovora o javnim uslugama. (3)

               (2)

               To bi usklađivanje trebalo biti zajamčeno i u okviru novog utvrđivanja visine pragova predviđenog člankom 78. Direktive 2004/18/EZ.

               (3)

               Zbog administrativne pogreške, članak 78. Direktive 2004/18/EZ trenutačno ne jamči željenu usklađenost. Točke (b) i (c) članka 78. stavka 2. potrebno je stoga ispraviti tako da se upućivanje na točku (b) prvoga stavka članka 8. iz članka 78. stavka 2. točke (b) premjesti u članak 78. stavak 2. točku (c),

         DONIJELI SU OVU DIREKTIVU:
   Članak 1.
   U članku 78. stavku 2. točke (b) i (c) zamjenjuju se sljedećim:

               „(b)

               prag iz članka 67. stavka 1. točke (a) o novoutvrđenoj visini praga koji se primjenjuje na ugovore o javnim uslugama koje sklapaju javni naručitelji iz Priloga IV.;

               (c)

               pragove iz članka 8. prvoga podstavka točke (b) i članka 67. stavka 1. točaka (b) i (c) o novoutvrđenoj visini praga koji se primjenjuje na ugovore o javnim uslugama koje sklapaju javni naručitelji različiti od onih iz Priloga IV.”

         Članak 2.
   Države članice donose zakone i druge propise potrebne za usklađivanje s ovom Direktivom do 31. siječnja 2006.
   Kad države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   Članak 3.
   Ova Direktiva stupa na snagu na dan objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Strasbourgu 16. studenoga 2005.

            Za Europski parlament

            Predsjednik

         J. BORRELL FONTELLES

            Za Vijeće

            Predsjednik

         Bach of LUTTERWORTH

      (1)  Mišljenje od 28. rujna 2005. (još nije objavljeno u Službenom listu).

      (2)  Mišljenje Europskog parlamenta od 27. rujna 2005. (još nije objavljeno u Službenom listu) i Odluka Vijeća od 14. studenoga 2005.

      (3)  SL L 134, 30.4.2004., str. 114. Direktiva kako je izmijenjena Uredbom Komisije (EZ) br. 1874/2004 (SL L 326, 29.10.2004., str. 17.).


title: Direktiva 2003/33/EZ Europskog parlamenta i Vijeća od 26. svibnja 2003. o usklađivanju zakona i drugih propisa država članica o oglašavanju i sponzorstvu duhanskih proizvoda  Tekst značajan za EGP

text:
               15/Sv. 17

               HR

               Službeni list Europske unije

               79

         32003L0033

               L 152/16

               SLUŽBENI LIST EUROPSKE UNIJE

         DIREKTIVA 2003/33/EZ EUROPSKOG PARLAMENTA I VIJEĆA
   od 26. svibnja 2003.
   o usklađivanju zakona i drugih propisa država članica o oglašavanju i sponzorstvu duhanskih proizvoda
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 47. stavak 2. i članke 55. i 95.,
   uzimajući u obzir prijedlog Komisije (1),
   uzimajući u obzir mišljenje Europskoga gospodarskog i socijalnog odbora (2),
   nakon savjetovanja s Odborom regija,
   u skladu s postupkom utvrđenim u članku 251. Ugovora (3),
   budući da:

               (1)

               Postoje razlike u zakonima i drugim propisima država članica o oglašavanju i sponzorstvu duhanskih proizvoda. To oglašavanje i sponzorstvo u nekim slučajevima prelazi granice država članica ili uključuje događaje koji su organizirani na međunarodnoj razini i pripada aktivnostima na koje se primjenjuje članak 49. Ugovora. Razlike u nacionalnim zakonodavstvima mogu dovesti do sve većih prepreka u slobodnom kretanju, između država članica, proizvoda ili usluga koji služe kao potpora tom oglašavanju i sponzorstvu. U primjeru oglašavanja u tiskovnim medijima već su se pojavile neke prepreke. U slučaju sponzorstva mogu se povećati slučajevi narušavanja tržišnog natjecanja, a već su primijećeni u organizaciji nekih sportskih i kulturnih događaja od većeg značenja.

               (2)

               Te bi prepreke trebalo ukloniti i, u tu svrhu, u određenim slučajevima trebalo bi uskladiti pravila koja se odnose na oglašavanje i sponzorstvo duhanskih proizvoda. Posebno treba odrediti mjeru u kojoj je dopušteno oglašavanje duhana u nekim kategorijama publikacija.

               (3)

               Članak 95. stavak 3. Ugovora zahtijeva od Komisije da svoje prijedloge za uspostavu i funkcioniranje unutarnjeg tržišta u pogledu zdravlja temelji na visokoj razini zaštite. U granicama svojih ovlasti, Europski parlament i Vijeće također teže tom cilju. Zakonodavstvo država članica, koje treba uskladiti, namijenjeno je zaštiti javnog zdravlja putem uređivanja promidžbe duhana, proizvoda koji stvara ovisnost i koji je svake godine odgovoran za preko pola milijuna smrti u Zajednici, izbjegavajući na taj način situaciju u kojoj mladi ljudi zbog te promidžbe počinju pušiti vrlo rano te postaju ovisni.

               (4)

               Opticaj publikacija poput periodičnih publikacija, novina i časopisa na unutarnjem tržištu podložan je znatnom riziku u vezi prepreka slobodnom kretanju kao posljedica zakona i drugih propisa država članica koji zabranjuju ili uređuju oglašavanje duhana u tim medijima. Radi osiguranja slobodnog opticaja svih tih medija na unutarnjem tržištu, potrebno je ograničiti oglašavanje duhana na časopise ili periodične publikacije koje nisu namijenjeni široj javnosti, npr. na publikacije koje su namijenjene isključivo stručnjacima u duhanskoj trgovini te publikacija koje se tiskaju i izdaju u trećim zemljama, koje nisu prvenstveno namijenjene tržištu Zajednice.

               (5)

               Zakoni i drugi propisi država članica koji se odnose na neke oblike sponzorstva u korist duhanskih proizvoda s prekograničnim učincima dovode do znatnog rizika narušavanja tržišnog natjecanja u toj aktivnosti na unutarnjem tržištu. Radi otklanjanja tih narušavanja, potrebno je zabraniti sponzorstvo samo u onim aktivnostima ili događajima s prekograničnim učincima, koje bi u suprotnom moglo biti sredstvo za izbjegavanje ograničenja koja vrijede za izravne oblike oglašavanja, bez uređivanja sponzorstva na isključivo nacionalnoj razini.

               (6)

               Uporaba usluga informacijskog društva sredstvo je za oglašavanje duhanskih proizvoda, koje raste zajedno s porastom javne potrošnje i pristupa tim uslugama. Te usluge, kao i radijsko emitiranje koje je moguće prenositi putem usluga informacijskog društva, posebno su privlačni i dostupni mladim potrošačima. Oglašavanje duhanskih proizvoda u oba navedena medija ima, već po svojoj prirodi, prekogranični karakter i treba ga urediti na razini Zajednice.

               (7)

               Besplatna distribucija duhanskih proizvoda podložna je ograničenjima u više država članica zbog visokog rizika stvaranja ovisnosti. Primjeri besplatne distribucije pojavili su se u okviru sponzorstva događaja s prekograničnim učincima i zato je treba zabraniti.

               (8)

               Međunarodno primjenjivi standardi oglašavanja i sponzorstva duhanskih proizvoda predmet su pregovora za izradu Okvirne konvencije Svjetske zdravstvene organizacije o ograničenju duhana. Namjera je tih pregovora stvaranje obvezujućih međunarodnih pravila koja će dopunjavati pravila sadržana u ovoj Direktivi.

               (9)

               Komisija bi trebala sastaviti izvješće o provedbi ove Direktive. U relevantnim programima Zajednice trebalo bi predvidjeti odredbe za praćenje učinaka ove Direktive na javno zdravlje.

               (10)

               Države članice trebale bi poduzeti odgovarajuće i učinkovite korake kako bi osigurale nadzor nad provedbom mjera koje su usvojene sukladno ovoj Direktivi u skladu sa svojim nacionalnim zakonodavstvom, kako je navedeno u Priopćenju Komisije Europskom parlamentu i Vijeću o ulozi kazni u provedbi zakonodavstva Zajednice u području unutarnjeg tržišta i u Rezoluciji Vijeća od 29. lipnja 1995. o učinkovitoj jedinstvenoj primjeni prava Zajednice i o kaznama za nepoštovanje prava Zajednice u području unutarnjeg tržišta (4). Te mjere trebale bi obuhvaćati odredbe o intervenciji osoba ili organizacija s legitimnim interesom za sprečavanje aktivnosti koje nisu u skladu s ovom Direktivom.

               (11)

               Kazne predviđene ovom Direktivom nemaju utjecaja na ostale kazne ili pravna sredstva predviđena nacionalnim pravom.

               (12)

               Ova Direktiva uređuje oglašavanje duhanskih proizvoda u medijima osim televizije, tj. u tisku i u ostalim tiskovnim publikacijama, u radijskom emitiranju te u uslugama informacijskog društva. Ova Direktiva uređuje i sponzorstvo, od strane duhanskih poduzeća, radijskih programa i događaja ili aktivnosti koje uključuju, ili se održavaju u više država članica, ili na drugi način imaju prekogranične učinke, uključujući besplatnu distribuciju duhanskih proizvoda ili njihovu distribuciju po sniženim cijenama. Ostali oblici oglašavanja, kao što su neizravno oglašavanje te sponzorstvo događaja ili aktivnosti bez prekograničnog učinka, nisu obuhvaćeni područjem primjene ove Direktive. Prema Ugovoru, države članice zadržavaju nadležnost za uređivanje ovih pitanja, kako smatraju potrebnim, radi osiguravanja zaštite zdravlja ljudi.

               (13)

               Oglašavanje lijekova za ljude uređuje Direktiva 2001/83/EZ Europskog parlamenta i Vijeća od 6. studenoga 2001. o zakoniku Zajednice o lijekovima za ljudsku uporabu (5). Oglašavanje proizvoda namijenjenih za uporabu pri svladavanju ovisnosti o duhanu nisu obuhvaćeni područjem primjene ove Direktive.

               (14)

               Ova Direktiva ne dovodi u pitanje Direktivu Vijeća 89/552/EEZ od 3. listopada 1989. o koordinaciji određenih odredaba predviđenih zakonima i drugim propisima u državama članicama u pogledu obavljanja djelatnosti televizijskog emitiranja (6), koji zabranjuju sve oblike televizijskog oglašavanja cigareta i ostalih duhanskih proizvoda. Direktiva 89/552/EEZ propisuje da televizijske programe ne smiju sponzorirati poduzeća čija je glavna aktivnost proizvodnja ili prodaja cigareta i ostalih duhanskih proizvoda, ili pružati usluge čije je oglašavanje zabranjeno tom Direktivom. Direktiva 89/552/EEZ zabranjuje i trgovinu duhanskim proizvodima putem televizije.

               (15)

               Direktiva Vijeća 84/450/EEZ od 10. rujna 1984. o usklađivanju zakona i drugih propisa država članica koji se odnose na zavaravajuće oglašavanje (7) priznaje nadnacionalni značaj oglašavanja. Direktiva 2001/37/EZ Europskog parlamenta i Vijeća od 5. lipnja 2001. o usklađivanju zakona i drugih propisa država članica o proizvodnji, predstavljanju i prodaji duhanskih proizvoda (8), sadrži odredbe o uporabi zavaravajućih natpisa na naljepnicama duhanskih proizvoda, čiji je prekogranični učinak isto tako priznat.

               (16)

               Direktivu 98/43/EZ Europskog parlamenta i Vijeća od 6. srpnja 1998. o usklađivanju zakona i drugih propisa država članica o oglašavanju i sponzorstvu duhanskih proizvoda (9) poništio je Sud EZ-a u predmetu C-376/98 Savezna Republika Njemačka v Europski parlament i Vijeće Europske unije
                   (10). Upućivanja na Direktivu 98/43/EZ stoga bi se trebalo tumačiti kao upućivanja na ovu Direktivu.

               (17)

               U skladu s načelom proporcionalnosti, za postizanje osnovnog cilja pravilnog funkcioniranja unutarnjeg tržišta, potrebno je i primjereno utvrditi pravila o oglašavanju i sponzorstvu duhanskih proizvoda. Ova Direktiva ne prelazi ono što je potrebno za postizanje ciljeva u skladu s trećim stavkom članka 5. Ugovora.

               (18)

               Ova Direktiva poštuje temeljna prava i vodi računa o načelima koje priznaje posebno Povelja Europske unije o temeljnim pravima. Ova Direktiva posebno nastoji osigurati poštovanje temeljnog prava slobode izražavanja,

         DONIJELI SU OVU DIREKTIVU:
   Članak 1.
   Predmet i područje primjene
   1.   Cilj je ove Direktive usklađivanje zakona i drugih propisa država članica o oglašavanju duhanskih proizvoda i njihovoj promidžbi:

               (a)

               u tisku i ostalim tiskovnim publikacijama;

               (b)

               u radijskom emitiranju;

               (c)

               u uslugama informacijskog društva; i

               (d)

               putem sponzorstva, povezanog s duhanom, uključujući i besplatnu distribuciju duhanskih proizvoda.

         2.   Ova je Direktiva namijenjena osiguravanju slobode kretanja medija na koje se odnosi i povezanih usluga te otklanjanju prepreka pri djelovanju unutarnjeg tržišta.
   Članak 2.
   Definicije
   Za potrebe ove Direktive, primjenjuju se sljedeće definicije:

               (a)

               „duhanski proizvodi” znači svi proizvodi izrađeni, makar djelomično od duhana, koji su namijenjeni za pušenje, šmrkanje, udisanje ili žvakanje.

               (b)

               „oglašavanje” znači svaki oblik komercijalnog obavješćivanja čiji je cilj ili izravan ili neizravan učinak promidžba duhanskog proizvoda;

               (c)

               „sponzorstvo” znači svaki oblik doprinosa, pravne ili fizičke osobe, svakom događaju, aktivnosti ili pojedincu čiji je cilj ili izravan ili neizravan učinak promidžba duhanskog proizvoda;

               (d)

               „usluge informacijskog društva” znači usluge u smislu članka 1. stavka 2. Direktive 98/34/EZ Europskog parlamenta i Vijeća od 22. lipnja 1998. o utvrđivanju postupka osiguravanja informacija u području tehničkih normi i propisa te pravila o uslugama informacijskog društva (11).

         Članak 3.
   Oglašavanje u tiskovnim medijima i usluge informacijskog društva
   1.   Oglašavanje u tisku i ostalim tiskovnim publikacijama dopušteno je samo u publikacijama namijenjenima isključivo stručnjacima u duhanskoj trgovini i u publikacijama koje se tiskaju i izdaju u trećim zemljama, koje nisu namijenjene prvenstveno tržištu Zajednice.
   Zabranjeno je ostalo oglašavanje u tisku i u ostalim tiskovnim publikacijama.
   2.   Oglašavanje koje nije dopušteno u tisku i u ostalim tiskovnim publikacijama nije dopušteno ni u uslugama informacijskog društva.
   Članak 4.
   Radijsko oglašavanje i sponzorstvo
   1.   Zabranjeni su svi oblici radijskog oglašavanja duhanskih proizvoda.
   2.   Radijske programe ne smiju sponzorirati poduzeća čija je glavna aktivnost proizvodnja ili prodaja duhanskih proizvoda.
   Članak 5.
   Sponzorstvo događaja
   1.   Zabranjeno je sponzorstvo događaja ili aktivnosti koji uključuju ili se održavaju u više država članica, ili na drugi način imaju prekogranične učinke.
   2.   Zabranjuje se besplatna distribucija duhanskih proizvoda u kontekstu sponzorstva događaja spomenutih u stavku 1., čija je svrha ili izravan ili neizravan učinak promidžba duhanskih proizvoda.
   Članak 6.
   Izvješće
   Najkasnije do 20. lipnja 2008., Komisija podnosi izvješće Europskom parlamentu, Vijeću i Europskom gospodarskom i socijalnom odboru o provedbi ove Direktive. Uz izvješće se prilažu eventualni prijedlozi za izmjenu ove Direktive koje Komisija smatra potrebnim.
   Članak 7.
   Kazne i izvršavanje
   Države članice utvrđuju pravila o kaznama za nepoštovanje nacionalnih propisa, usvojenih prema ovoj Direktivi i poduzimaju sve potrebne mjere kako bi osigurale njihovu primjenu. Predviđene kazne moraju biti učinkovite, proporcionalne i odvraćajuće. Države članice priopćuju ta pravila Komisiji najkasnije do datuma navedenog u članku 10. te je bez odgađanja obavješćuju o svakoj naknadnoj izmjeni pravila.
   Ta pravila obuhvaćaju odredbe koje jamče da osobe ili organizacije, koje u skladu s nacionalnim zakonodavstvom temelje svoj legitimni interes za sprečavanje oglašavanja, sponzorstva ili ostalih aktivnosti nespojivih s ovom Direktivom, mogu pokrenuti sudske postupke protiv takvog oglašavanja ili sponzorstva, ili mogu o takvom oglašavanju ili sponzorstvu obavijestiti upravno tijelo nadležno za odlučivanje o pritužbama ili za pokretanje odgovarajućeg sudskog postupka.
   Članak 8.
   Slobodno kretanje proizvoda i usluga
   Države članice ne smiju zabraniti ni ograničiti slobodno kretanje proizvoda ili usluga koje su u skladu s ovom Direktivom.
   Članak 9.
   Upućivanja na Direktivu 98/43/EZ
   Upućivanja na poništenu Direktivu 98/43/EZ tumače se kao upućivanja na ovu Direktivu.
   Članak 10.
   Provedba
   1.   Države članice donose zakone i druge propise potrebne za usklađivanje s ovom Direktivom najkasnije do 31. srpnja 2005. One o tome odmah obavješćuju Komisiju.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   Članak 11.
   Stupanje na snagu
   Ova Direktiva stupa na snagu dvadesetog dana od dana objave u Službenom listu Europske unije.
   Članak 12.
   Adresati
   Ova je Direktiva upućena državama članicama.

      Sastavljeno u Bruxellesu 26. svibnja 2003.

            Za Europski parlament

            Predsjednik

         P. COX

            Za Vijeće

            Predsjednik

         G. DRYS

      (1)  SL C 270 E, 25.9.2001., str. 97.

      (2)  SL C 36, 8.2.2002., str. 104.

      (3)  Mišljenje Europskog parlamenta od 20. studenoga 2002. (još nije objavljeno u Službenom listu) i Odluka Vijeća od 27. ožujka 2003.

      (4)  SL C 188, 22.7.1995., str. 1.

      (5)  SL L 311, 28.11.2001., str. 67.

      (6)  SL L 298, 17.10.1989., str. 23. Direktiva kako je izmijenjena Direktivom 97/36/EZ Europskog parlamenta i Vijeća (SL L 202, 30.7.1997., str. 60.).

      (7)  SL L 250, 19.9.1984., str. 17. Direktiva kako je izmijenjena Direktivom 97/55/EZ Europskog parlamenta i Vijeća (SL L 290, 23.10.1997., str. 18.).

      (8)  SL L 194, 18.7.2001., str. 26.

      (9)  SL L 213, 30.7.1998., str. 9.

      (10)  [2000] Izvješća Suda EZ-a I-8419.

      (11)  SL L 204, 21.7.1998., str. 37. Direktiva kako je izmijenjena Direktivom 98/48/EZ (SL L 217, 5.8.1998., str. 18.).


title: Direktiva 2008/32/EZ Europskog parlamenta i Vijeća od 11. ožujka 2008. o izmjeni Direktive 2000/60/EZ o uspostavljanju okvira za djelovanje Zajednice u području vodne politike, u pogledu provedbenih ovlasti dodijeljenih Komisiji

text:
                  15/Sv. 28

                  HR

                  Službeni list Europske unije

                  61

            32008L0032

                  L 081/60

                  SLUŽBENI LIST EUROPSKE UNIJE

         DIREKTIVA 2008/32/EZ EUROPSKOG PARLAMENTA I VIJEĆA
         od 11. ožujka 2008.
         o izmjeni Direktive 2000/60/EZ o uspostavljanju okvira za djelovanje Zajednice u području vodne politike, u pogledu provedbenih ovlasti dodijeljenih Komisiji
         EUROPSKI PARLAMENT I VIJEĆE EUROPSKE UNIJE,
         uzimajući u obzir Ugovor o osnivanju Europske zajednice, a posebno njegov članak 175. stavak 1.,
         uzimajući u obzir prijedlog Komisije,
         uzimajući u obzir mišljenje Europskoga gospodarskog i socijalnog odbora (1),
         nakon savjetovanja s Odborom regija,
         u skladu s postupkom utvrđenim u članku 251. Ugovora (2),
         budući da:

                     (1)

                     Direktivom 2000/60/EZ Europskog parlamenta i Vijeća (3) predviđa se usvajanje određenih mjera u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (4).

                     (2)

                     Odluka 1999/468/EZ izmijenjena je Odlukom 2006/512/EZ kojom je regulatorni postupak s kontrolom uveden za usvajanje mjera općeg područja primjene namijenjenih izmjenama elemenata, koji nisu ključni, temeljnog akta donesenog u skladu s postupkom iz članka 251. Ugovora, između ostalog, brisanjem nekih od tih elemenata ili dopunjavanjem akta novim elementima koji nisu ključni.

                     (3)

                     U skladu s izjavom Europskog parlamenta, Vijeća i Komisije (5) o Odluci 2006/512/EZ, kako bi se regulatorni postupak s kontrolom primijenio na već važeće akte donesene u skladu s postupkom iz članka 251. Ugovora, spomenute bi akte trebalo prilagoditi u skladu s primjenjivim postupcima.

                     (4)

                     Komisiju bi trebalo ovlastiti za utvrđivanje tehničkih specifikacija i standardiziranih metoda te za prilagođavanje određenih priloga. Kako se radi o mjerama općeg područja primjene koje su namijenjene izmjenama elemenata Direktive 2000/60/EZ koji nisu ključni, između ostalog, tako da je se dopuni novim elementima koji nisu ključni, te se mjere moraju usvojiti u skladu s regulatornim postupkom s kontrolom kako je predviđen u članku 5.a Odluke 1999/468/EZ.

                     (5)

                     Budući da je na temelju Odluke 2005/646/EZ (6) Komisija uspostavila registar područjâ koja će činiti interkalibracijsku mrežu iz odjeljka 1.4.1. Priloga V. Direktivi 2000/60/EZ, prikladno je izbrisati upute na istekle rokove.

                     (6)

                     Direktivu 2000/60/EZ trebalo bi stoga na odgovarajući način izmijeniti.

                     (7)

                     Budući da su izmjene Direktive 2000/60/EZ uvedene na temelju ove Direktive tehničke prirode i odnose se samo na postupak odbora, države članice ih ne moraju prenijeti u svoje zakonodavstvo. Stoga nije potrebno utvrditi odredbe s takvim učinkom,

               DONIJELI SU OVU DIREKTIVU:

            Članak 1.
            Izmjene
            Direktiva 2000/60/EZ mijenja se kako slijedi:

                        1.

                        Članak 8. stavak 3. zamjenjuje se sljedećim:

                           „3.   Utvrđuju se tehničke specifikacije i standardizirane metode za provođenje analiza i praćenja stanja voda. Spomenute mjere, namijenjene za izmjenu elemenata ove Direktive koji nisu ključni tako da se ona dopuni, usvajaju se u skladu s regulatornim postupkom s kontrolom iz članka 21. stavka 3.”;

                        2.

                        Članak 20. zamjenjuje se sljedećim:

                           „Članak 20.
                           Tehničke prilagodbe Direktive

                              1.   Prilozi I., III. i odjeljak 1.3.6. Priloga V. mogu se prilagoditi znanstvenom i tehničkom napretku uzimajući u obzir razdoblja za pregled i ažuriranje planova upravljanja vodnim područjima iz članka 13. Spomenute mjere, namijenjene za izmjenu elemenata ove Direktive koji nisu ključni, usvajaju se u skladu s regulatornim postupkom s kontrolom iz članka 21. stavka 3.
                              Prema potrebi, Komisija može donijeti smjernice za provedbu Priloga II. i V. u skladu s regulatornim postupkom iz članka 21. stavka 2.

                              2.   U svrhu prijenosa i obrade podataka, uključujući statističke i kartografske podatke, tehnički obrasci za potrebe stavka 1. mogu se usvojiti u skladu s regulatornim postupkom iz članka 21. stavka 2.”;

                        3.

                        Članak 21. zamjenjuje se sljedećim:

                           „Članak 21.
                           Postupak Odbora

                              1.   Komisiji pomaže odbor.

                              2.   Prilikom upućivanja na ovaj stavak primjenjuju se članci 5. i 7. Direktive 1999/468/EZ uzimajući u obzir odredbe njezina članka 8.
                              Razdoblje iz članka 5. stavka 6. Odluke 1999/468/EZ određuje se u trajanju od tri mjeseca.

                              3.   Prilikom upućivanja na ovaj stavak primjenjuje se članak 5.a stavci od 1. do 4. i članak 7. Odluke 1999/468/EZ uzimajući u obzir odredbe njezinog članka 8.”;

                        4.

                        Odjeljak 1.4.1. Priloga V. izmjenjuje se kako slijedi:

                                    (a)

                                    podtočka vii. zamjenjuje se sljedećim:

                                                „vii.

                                                Komisija sastavlja nacrt registra područjâ koja će činiti interkalibracijsku mrežu. Konačni registar područjâ utvrđuje se u skladu s regulatornim postupkom iz članka 21. stavka 2.”;

                                    (b)

                                    podtočka ix. zamjenjuje se sljedećim:

                                                „ix.

                                                rezultati postupka interkalibracije i vrijednosti za razvrstavanje u sustave praćenja država članica u skladu s podtočkama od i. do viii. namijenjeni su za izmjenu elemenata ove Direktive koji nisu ključni tako da je se dopunjuje, pa se usvajaju u skladu s regulatornim postupkom s kontrolom iz članka 21. stavka 3. i objavljuju u roku od šest mjeseci od dovršetka postupka interkalibracije.”

            Članak 2.
            Stupanje na snagu
            Ova Direktiva stupa na snagu sljedećeg dana od dana objave u Službenom listu Europske unije.

            Članak 3.
            Adresati
            Ova je Direktiva upućena državama članicama.

            Sastavljeno u Strasbourgu 11. ožujka 2008.

                  Za Europski parlament

                  Predsjednik

               H.-G. PÖTTERING

                  Za Vijeće

                  Predsjednik

               J. LENARČIČ

            (1)  SL C 161, 13.7.2007., str. 45.

            (2)  Mišljenje Europskog parlamenta od 11. srpnja 2007. (još nije objavljeno u Službenom listu) i Odluka Vijeća od 3. ožujka 2008.

            (3)  SL L 327, 22.12.2000., str. 1. Direktiva kako je izmijenjena Odlukom br. 2455/2001/EZ Europskog parlamenta i Vijeća (SL L 331, 15.12.2001., str. 1.).

            (4)  SL L 184, 17.7.1999., str. 23. Odluka kako je izmijenjena Odlukom 2006/512/EZ (SL L 200, 22.7.2006., str. 11.).

            (5)  SL C 255, 21.10.2006., str. 1.

            (6)  Odluka Komisije 2005/646/EZ od 17. kolovoza 2005. o uspostavi registra područjâ koja će činiti interkalibracijsku mrežu u skladu s Direktivom 2000/60/EZ (SL L 243, 19.9.2005., str. 1.).